Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8500. Il-EUR-Lex hu l-aċċess fuq l-internet għal-liġi Ewropea. Iktar informazzjoni dwar din id-deċiżjoni tista' tinstab fuq is-sit uffiċjali tal-SRB: https://srb.europa.eu/en/content/banca-popolare-di-vicenza-veneto-banca Iktar informazzjoni dwar din id-deċiżjoni tista' tinstab fuq is-sit uffiċjali tal-SRB: https://srb.europa.eu/en/content/banca-popolare-di-vicenza-veneto-banca Skont l-Artikolu (60)2 tar-Regolament (KE) Nru 1907/2006, ir-riskji għas-saħħa tal-bniedem li jkunu ġejjin mill-użu tas-sustanza huma verifikati b'mod xieraq. Fil-preżent, ma jeżistu l-ebda alternattivi xierqa u għaddejja tfittxija għalihom fi programm ta' sostituzzjoni għal seba' snin. Permezz tad-Deċiżjoni Nru 085/17/COL tat-3 ta' Mejju 2017, riprodotta fil-lingwa awtentika fil-paġni li jsegwu din il-ġabra fil-qosor, l-Awtorità ta' Sorveljanza tal-EFTA bdiet proċedimenti skont l-Artikolu 1(2) fil-Parti I tal-Protokoll 3 tal-Ftehim bejn l-Istati tal-EFTA dwar it-Twaqqif ta' Awtorità ta' Sorveljanza u ta' Qorti tal-Ġustizzja. L-awtoritajiet Iżlandiżi ġew mgħarrfa permezz ta' kopja tad-deċiżjoni. Permezz ta' dan l-avviż, l-Awtorità ta' Sorveljanza tal-EFTA tavża lill-Istati tal-EFTA, lill-Istati Membri tal-UE u lill-partijiet interessati biex jibagħtu l-kummenti tagħhom dwar il-miżura inkwistjoni, fi żmien xahar mid-data tal-pubblikazzjoni, lil: Il-kummenti se jkunu kkomunikati lill-awtoritajiet Iżlandiżi. L-identità tal-parti interessata li tressaq il-kummenti tista' tinżamm kunfidenzjali jekk issir rikjesta bil-miktub li tiddikjara r-raġunijiet għal tali rikjesta. Wara talbiet li saru, l-Awtorità rċeviet informazzjoni dwar il-miżura kkonċernata mill-awtoritajiet Islandiżi permezz ta' ittri tal-11 ta' Frar 2016 u tat-22 ta' Marzu 2016. Barra minn dan, il-kwistjoni ġiet diskussa waqt laqgħa bejn l-awtoritajiet Iżlandiżi u l-Awtorità f'Reykjavík fil-31 ta' Mejju 2016. Wara l-laqgħa, l-Awtorità bagħtet ittra lill-awtoritajiet Iżlandiżi li fiha ġie rreġistrat il-kontenut tal-laqgħa u ntalbu kjarifiki addizzjonali. Permezz ta' Email li ġġib id-data tal-31 ta' Ottubru 2016, l-awtoritajiet Iżlandiżi rreaġixxu għall-ittra tal-Awtorità u ppreżentaw xi dokumenti addizzjonali. Landsvirkjun hija kumpanija ta' sħubija pubblika rregolata permezz ta' Att Nru 42/1983 dwar Landsvirkjun, kif emendata. Landsvirkjun hija proprjetà konġunta tat-Teżorerija tal-Istat (99,9 %) u Eignarhlutir ehf. Din tal-aħħar hija kumpanija b'responsabbiltà limitata li hija kollha kemm hi proprjetà tat-Teżorerija tal-Istat. Landsvirkjun bħalissa hija l-akbar kumpanija li tipproduċi elettriku fl-Iżlanda, u tgawdi minn aktar minn 75 % sehem mis-suq tal-ġenerazzjoni tal-elettriku domestiku u waħda mill-akbar għaxar kumpaniji tal-enerġija rinnovabbli fl-Ewropa. Il-Ġestjoni tad-Dejn tal-Gvern ("ĠDG") hija unità fi ħdan il-Bank Ċentrali tal-Iżlanda. Il-Bank Ċentrali tal-Iżlanda hija istituzzjoni pubblika indipendenti, proprjetà tal-istat Iżlandiż. Landsvirkjun hija esposta għar-riskju tat-tisrif tal-iskambju tal-munita barranija ("FX") kif ukoll għar-riskju fuq ir-rati tal-imgħax fil-portafoll tagħha tad-dejn, Landsvirkjun tuża diversi forom ta' kuntratti tad-derivattivi biex tikkontrolla u tiġġestixxi r-riskju tas-suq tagħha. Skont kif l-Awtorità tifhem il-fatti bħalissa, ĠDG tat garanziji lil Landsvirkjun fuq ċerti kuntratti tad-derivattivi tal-anqas sa mill-2013. Id-deċiżjoni tolqot il-garanziji tal-ĠDG fuq il-kuntratti tad-derivattivi li ġejjin: Swaps FX, opzjonijiet FX u swaps tar-rati tal-imgħax. Min jissellef ma jkunx f'diffikultà finanzjarja; L-ammont tal-garanzija jista' jitkejjel b'mod xieraq meta din tingħata; Il-garanzija ma tkoprix aktar minn 80 % tas-self pendenti jew obbligu finanzjarju ieħor; kif ukoll Jitħallas għall-garanzija prezz orjentat għas-suq. L-Awtorità hija tal-fehma preliminari li l-garanziji mogħtija mill-ĠDG lil Landsvirkjun fuq it-tranżazzjonijiet ta' derivattivi li jissemmew hawn fuq ma jissodisfawx il-kundizzjonijiet (b), (c) u (d). Għaldaqstant, f'dan l-istadju, il-preżenza tal-elementi ta' għajnuna mill-Istat ma tistax tiġi eliminata abbażi tal-punt 3.2 tal-Linji Gwida ta' Garanzija. L-ewwel nett, l-awtoritajiet tal-Iżlanda sa issa ma kinux fil-pożizzjoni li jispjegaw jekk il-garanziji humiex marbuta ma' obbligi speċifiċi, x'inhu l-ammont massimu tal-garanziji, u jekk il-garanziji humiex limitati bħala żmien. Għalhekk, l-Awtorità bħalissa hija tal-fehma li l-kundizzjoni (b) tal-punt 3.2 tal-Linji Gwida ta' Garanzija mhix sodisfata. It-tieni, il-garanziji jidher li jkopru l-obbligi finanzjarji kollha li Landsvirkjun għandha taħt il-kuntratti ta' derivattivi rispettivi. L-awtoritajiet tal-Iżlanda sa issa ma pprovdew l-ebda informazzjoni li biha jkun jista' jiġi evalwat jekk il-garanzija hix limitata għal 80 % tal-obbligi finanzjarji pendenti. Barra minn dan ma hemm l-ebda informazzjoni li permezz tagħha jkunu jistgħu jiġu kkwantifikati l-obbligi finanzjarji ta' Landsvirkjun taħt il-kuntratti tad-derivattivi li huma ggarantiti mill-ĠDG. Għalhekk, l-Awtorità bħalissa hija tal-fehma li l-kundizzjoni (c) tal-punt 3.2 tal-Linji Gwida ta' Garanzija mhix sodisfata. It-tielet, taħt il-Linji Gwida ta' Garanzija, it-teħid tar-riskju normalment għandu jiġi remunerat permezz ta' primjum xieraq fuq l-ammont garantit jew kontragarantit. Għar-rigward tal-garanziji tal-ĠDG fuq l-swaps FX, l-opzjonijiet FX, Landsvirkjun ma jidhirx li tħallas xi primjum. Għar-rigward tal-garanziji tal-ĠDG dwar is-swaps tar-rata tal-imgħax, l-awtoritajiet Iżlandizi jsostnu li Landsvirkjun tħallas primjum xieraq ta' garanzija fuq obbligazzjonijiet netti ta' kuntratti tad-derivattiti li juru telf nett għal Landsvirkjun. Madankollu, l-Awtorità ma rċevietx informazzjoni suffiċjenti dwar liema metodoloġija ntużat biex jiġi konkluż il-livell tal-primjum u jekk dan il-livell ta' primjum jistax jitqies bħala l-prezz tas-suq. L-Awtorità bħalissa hija tal-fehma li l-garanziji indirizzati f'din id-deċiżjoni jistgħu jikkostitwixxu vantaġġ fi ħdan it-tifsira tar-regoli dwar l-għajnuna mill-Istat. Apparti minn hekk, il-miżuri jidhru li huma selettivi min-natura tagħhom u suxxettibbli li jfixklu l-kompetizzjoni u jolqtu l-kummerċ fi ħdan iż-ŻEE. Għal dan l-għan, l-Awtorità ma tistax teskludi li l-miżura tikkostitwixxi għajnuna mill-Istat fis-sens tal-Artikolu 61(1) tal-Ftehim dwar iż-ŻEE. F'dan l-istadju, l-awtoritajiet Iżlandiżi għadhom ma ressqu ebda argument li juri li l-għajnuna mill-Istat potenzjalment involuta tista' tiġi kkunsidrata kompatibbli mal-Artikolu 59(2) jew 61(3) tal-Ftehim dwar iż-ŻEE. L-Uffiċċju Ewropew għas-Selezzjoni tal-Persunal (EPSO) qed jorganizza l-kompetizzjoni ġenerali li ġejja: AMMINISTRATURI u ASSISTENTI FIS-SETTUR TAL-BINI EPSO/AD/342/17 (AD 6) — Inġiniera fil-ġestjoni tal-bini (inklużi l-inġiniera ambjentali u tas-servizzi) Koordinaturi/tekniċi tal-kostruzzjoni tal-bini Koordinaturi/tekniċi tal-bini fl-arja kondizzjonata u l-inġinerija elettromekkanika u elettrika Assistenti fis-sigurtà tal-bini/sigurtà okkupazzjonali Tista' ssib aktar informazzjoni fuq is-sit web tal-EPSO: https://epso.europa.eu/ L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8582 — Letterone/Holland & Barrett, f'dan l-indirizz: L-attivitajiet kummerċjali tal-impriżi kkonċernati huma: Thermo Fisher hija manufattriċi u fornitriċi ta' tagħmir tal-laboratorju, strumenti analitiċi, dijanjostika, u prodotti u servizzi relatati. Il-kwartieri ġenerali tagħha jinsabu fl-Istati Uniti tal-Amerika u hija attiva internazzjonalment. Patheon hija organizzazzjoni tal-iżvilupp b'kuntratt u tal-manifattura li toffri ingredjenti farmaċewtiċi attivi u servizzi ta' prodotti tal-mediċini lesti. Il-kwartieri ġenerali tagħha jinsabu fin-Netherlands u hija attiva internazzjonalment. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8541 — Thermo Fisher Scientific Inc. — Patheon NV, f'dan l-indirizz: Fil-kuntest tan-negozjati li għaddejjin bħalissa mal-Ġappun għal Ftehim ta' Kummerċ Ħieles (minn hawn 'il quddiem "il-Ftehim"), li jinkludi kapitolu dwar l-Indikazzjonijiet Ġeografiċi, l-awtoritajiet Ġappuniżi ppreżentaw il-lista mehmuża ta' Indikazzjonijiet Ġeografiċi, biex jiġu protetti skont il-Ftehim. Il-Kummissjoni Ewropea bħalissa qiegħda tikkunsidra jekk dawn l-Indikazzjonijiet Ġeografiċi għandhomx jiġu protetti skont il-Ftehim bħala Indikazzjonijiet Ġeografiċi, skont it-tifsira tal-Artikolu 22(1) tal-Ftehim dwar l-Aspetti tad-Drittijiet tal-Proprjetà Intellettwali Relatati mal-Kummerċ. Il-Kummissjoni tistieden lil kwalunkwe Stat Membru jew pajjiż terz, jew kwalunkwe persuna fiżika jew ġuridika li għandha interess leġittimu, li hi residenti jew stabbilita fi Stat Membru jew f'pajjiż terz, biex tressaq oppożizzjoni għat-tali protezzjoni billi tibgħat dikjarazzjoni sostanzjata kif xieraq. Id-dikjarazzjonijiet ta' oppożizzjoni għandhom jaslu għand il-Kummissjoni fi żmien xahrejn mid-data tal-pubblikazzjoni ta' dan l-avviż. Id-dikjarazzjonijiet ta' oppożizzjoni għandhom jintbagħtu f'dan l-indirizz elettroniku: AGRI-A4@ec.europa.eu Id-dikjarazzjonijiet ta' oppożizzjoni għandhom jiġu eżaminati biss jekk jaslu qabel id-data stabbilita hawn fuq u jekk dawn ikunu juru li l-protezzjoni tal-isem propost: toħloq kunflitt mal-isem ta' varjetà tal-pjanti jew ta' razza tal-bhejjem u b'hekk il-konsumatur jista' jitfixkel dwar x'inhu l-oriġini vera tal-prodott; fid-dawl tar-reputazzjoni u l-fama ta' marka kummerċjali u t-tul ta' żmien li tkun ilha tintuża, tista' tqarraq bil-konsumatur dwar l-identità vera tal-prodott; tipperikola l-eżistenza ta' isem jew ta' marka kummerċjali kompletament jew parzjalment identiċi, jew tipperikola l-eżistenza ta' prodotti li jkunu ilhom fis-suq b'mod legali għal mill-inqas ħames snin qabel id-data tal-pubblikazzjoni ta' dan l-avviż; jew jekk jistgħu jagħtu dettalji li bihom wieħed jista' jikkonkludi li l-isem li għalih qed titqies il-protezzjoni huwa ġeneriku. Il-kriterji msemmija hawn fuq għandhom ikunu evalwati b'rabta mat-territorju tal-Unjoni, li fil-każ tad-drittijiet tal-proprjetà intellettwali jirreferi biss għat-territorju jew għat-territorji fejn dawn id-drittijiet huma protetti. Il-protezzjoni possibbli ta' dawn l-ismijiet fl-Unjoni Ewropea hija soġġetta għall-konklużjoni b'suċċess ta' dawn in-negozjati, kif ukoll għall-att legali sussegwenti. Il-lista mħejjija minn dan il-Kumitat tan-NU tinkludi: ISIL (Da'esh) u Al Qaida; persuni fiżiċi jew ġuridiċi, entitajiet, korpi u gruppi assoċjati ma' ISIL (Da'esh) u Al Qaida; kif ukoll persuni ġuridiċi, entitajiet u korpi li huma proprjetà ta' kull waħda minn dawn il-persuni, entitajiet, korpi u gruppi jew huma kkontrollati minnhom, jew b'xi mod iservu ta' appoġġ għalihom. Atti jew attivitajiet li jindikaw li individwu, grupp, impriża, jew entità huma "assoċjati ma'" ISIL (Da'esh) u Al Qaida, jinkludu: il-parteċipazzjoni fl-iffinanzjar, l-ippjanar, l-iffaċilitar, it-tħejjija jew it-twettiq ta' atti jew attivitajiet li jsiru minn, flimkien ma', taħt isem, f'isem jew b'appoġġ għal ISIL (Da'esh) u Al-Qaida jew minn kull ċellola, grupp affiljat, grupp żgħir li jinqata' minnha jew derivat tagħha; il-forniment, il-bejgħ jew it-trasferiment ta' armi u materjal relatat lil xi ħadd minnhom; ir-reklutaġġ għal kull wieħed minnhom; jew xi forma oħra ta' appoġġ għall-atti jew l-attivitajiet ta' xi wieħed minnhom. Il-Kumitat tal-Kunsill tas-Sigurtà tan-NU fl-20 ta' Lulju 2017 approva ż-żieda tal-entrati ta' Alexanda Amon Kotey, Elshafee El Sheikh, Muhammad Bahrum Naim Anggih Tamtomo, Malik Ruslanovich Barkhanoev, Murad Iraklievich Margoshvili, OMAN ROCHMAN, HANIFA MONEY EXCHANGE OFFICE (IL-FERGĦA TINSAB F'ALBU KAMAL, IR-REPUBBLIKA GĦARBIJA SIRJANA), SELSELAT AL-THAHAB, Jaysh Khalid Ibn al Waleed, Jund Al Aqsa mal-lista tal-Kumitat tas-Sanzjonijiet tal-ISIL (Da' esh) u Al-Qaida. Alexanda Amon Kotey, Elshafee El Sheikh, Muhammad Bahrum Naim Anggih Tamtomo, Malik Ruslanovich Barkhanoev, Murad Iraklievich Margoshvili, OMAN ROCHMAN, HANIFA MONEY EXCHANGE OFFICE (IL-FERGĦA TINSAB F'ALBU KAMAL, IR-REPUBBLIKA GĦARBIJA SIRJANA), SELSELAT AL-THAHAB, Jaysh Khalid Ibn al Waleed, Jund Al Aqsa jistgħu fi kwalunkwe ħin jippreżentaw talba lill-Ombudsperson tan-NU, flimkien ma' kwalunkwe dokumentazzjoni ta' appoġġ, sabiex terġa' tiġi kkunsidrata d-deċiżjoni biex jiġu inklużi fil-lista tan-NU msemmija hawn fuq. Dawn it-talbiet għandhom jintbagħtu fl-indirizz li ġej: Għal aktar informazzjoni mur fuq https://www.un.org/sc/suborg/en/sanctions/1267/aq_sanctions_list/procedures-for-delisting. Il-miżuri li ġejjin tar-Regolament (KE) Nru 881/2002 japplikaw għall-individwi u l-entitajiet li jinsabu fl-Anness I: l-iffriżar tal-fondi u tar-riżorsi ekonomiċi kollha li jappartjenu lill-individwi u l-entitajiet ikkonċernati, jew li huma proprjetà tagħhom jew miżmuma minnhom, u l-projbizzjoni (fuq kulħadd) milli jagħmel disponibbli fondi u riżorsi ekonomiċi lill-individwi u l-entitajiet ikkonċernati jew għall-benefiċċju tagħhom, kemm direttament kif ukoll indirettament (l-Artikoli 2 u 2a); kif ukoll il-projbizzjoni tal-għoti, il-bejgħ, il-forniment jew it-trasferiment ta' pariri tekniċi, assistenza jew taħriġ relatati ma' attivitajiet militari lil kull individwu jew entità kkonċernata, kemm direttament kif ukoll indirettament (l-Artikolu 3). L-Artikolu 7a tar-Regolament (KE) Nru 881/2002 jipprovdi għal proċess ta' rieżami meta jiġu ppreżentati l-osservazzjonijiet dwar ir-raġunijiet għall-inklużjoni fil-lista minn dawk li jkunu elenkati. L-individwi u l-entitajiet miżjudin fl-Anness I permezz tar-Regolament ta' Implimentazzjoni (UE) Nru 2017/1390 jistgħu jagħmlu talba lill-Kummissjoni biex isiru jafu r-raġunijiet għall-inklużjoni tagħhom fil-lista. Din it-talba għandha tintbagħat lil: Qed tinġibed ukoll l-attenzjoni tal-individwi u tal-entitajiet ikkonċernati għall-possibbiltà li jikkontestaw ir-Regolament ta' Implimentazzjoni (UE) 2017/1390 quddiem il-Qorti Ġenerali tal-Unjoni Ewropea, f'konformità mal-kundizzjonijiet stipulati fir-raba' u fis-sitt paragrafi tal-Artikolu 263 tat-Trattat dwar il-Funzjonament tal-Unjoni Ewropea. Għall-korrettezza, qed tinġibed l-attenzjoni tal-individwi u l-entitajiet inklużi fl-Anness I għall-possibbiltà li jressqu applikazzjoni quddiem l-awtoritajiet kompetenti fl-Istat(i) Membru/Membri rilevanti, kif elenkati fl-Anness II tar-Regolament (KE) Nru 881/2002, sabiex jiksbu awtorizzazzjoni biex jużaw fondi u riżorsi ekonomiċi ffriżati għal bżonnijiet essenzjali jew għal pagamenti speċifiċi skont l-Artikolu 2a ta' dan ir-Regolament.
Extracted from C_242_2017.html